اوکراینانین باشکندی کیئوه ائدیله‌ن سالدیریلاردا ۸ نفر یاشامینی ایتیردی.
اوکراینا ایچ ایشلری باخانلیغی کیئوه ائدیله‌ن سون سالدیریلاردا ۲۴ نفرین ده یارالاندیغینی آچیقلادی.
آچیقلامادا، کیئوه آتیلان راکتلردن بیرینین گوونلیک سرویسلرینین اولدوغو کوچه‌یه دوشدوگو، دؤولت باشقانی ولودیمیر زلنسکینین دفترینین ده بو بؤلگه‌‌ده اولدوغو بیلدیریلدی.
زلنسکی ایسه باشکندله یاناشی بعضی دیگر شهرلرده باش وئره‌ن پاتلامالاردان سونرا وئردیگی ایلک آچیقلاماسیندا:
"ساواشین ۲۲۹.جو گونونده بیزی یوخ ائتمه‌یه، یئر اۆزوندن سیلمه‌یه چالیشیرلار. زاپوریژیادا ائولرینده یاتانلاری، کیئوده ایشه گئدنلری اؤلدوردولر" ایفاده‌لرینی ایشلتدی.
زلنسکی بئله داوام ائتدی:
"تأسف کی، اؤلو و یارالیلاریمیز وار. لطفاً سیغیناقلاردان آیریلمایین".
کیئو بلدیه باشقانی ویتالی کلیچکو ایسه تلگرام حسابیندان ائتدیگی پایلاشیمدا،
"تهدید داوام ائدیر. باشکندین بوتون ساکینلری سیغیناقلاردا قالمالیدیرلار. کیئوین مرکزی جاده‌لری نقلیاتا باغلاندی، قورتارما خیدمتلری داوام ائدیر" دئیه یازدی.
اوکراینا مطبوعاتیندا، سحر ساعاتلاریندا کیئو، لویو و دنیپرو شهرلرینه سالدیریلار تشکیل ائدیلدیگی خبرلری یئر آلمیشدی.
